Αριστείδης Κωνσταντινίδης

Ο Αριστείδης (Άρης) Κωνσταντινίδης ήταν Έλληνας ποδηλάτης και χρυσός Ολυμπιονίκης το 1896.

Καταγόταν από το Λευκόνοικο της Κύπρου και ήταν από τους πρωτοπόρους της ποδηλασίας στην Ελλάδα, αναφέρεται ότι ήταν από τους πρώτους που έφερε ποδήλατο στην χώρα. Ήταν μάλιστα ιδρυτής του Ποδηλατικού Συλλόγου Αθηνών το 1891 και της Ποδηλατικής Εταιρίας Αθηνών.

Στους Α' Ολυμπιακούς αγώνες της Αθήνας το 1896 κέρδισε την πρώτη θέση στον αγώνα ποδηλασίας δρόμου 87 χλμ που διεξήχθη στην διαδρομή Αθήνα - Μαραθώνας - Φάληρο. Δεύτερος ήταν ο Γερμανός Γκέντριχ με επίδοση 3.42.18.0 και τρίτος ο Γάλλος Φλάμεγκ , ο αγώνας έγινε στις  31 Μαρτίου 1896.

Στους Μεσολυμπιακούς αγώνες του 1906 συμμετείχε στην κούρσα 20 χλμ αλλά εγκατέλειψε χωρίς να τερματίσει.

Παραπομπές 

Έλληνες αθλητές της ποδηλασίας
Έλληνες Ολυμπιονίκες
Ποδηλάτες στους Θερινούς Ολυμπιακούς Αγώνες 1896